Eksplozija u nuklearnoj elektrani u Japanu
Vlasti pozvale stanovništvo da se evakuiše najamnje 20 kilometara od postrojenja Fukušima 
Eksplozija u nuklearnoj elektrani u Japanu povećala je napetost u zemlji, dok se spasilačke ekipe muče da dođu do preživelih, posle snažnog zemljotesa i cunamija koji su opustošili veliku oblast na severoistoku zemlje. Najnoviji izveštaji iz Japana nagoveštavaju da je najmanje 1.300 ljudi ili stradalo ili nestalo posle katastrofalnog zemljotresa i cunamija, dok policija tvrdi da je više od 215 hiljada ljudi bilo primorano da potraži privremeno sklonište. Novinari Glasa Amerike u blizini nuklearnog postrojenja Fukušima izveštavaju da naknadni potresi i dalje pogađaju tu oblast, više od 24 sata posle zemljotresa magnitude 8,9 stepeni Rihterove skale, koji je izazvao cunami. Ranije danas, ozbiljna eksplozija uništila je jedan od nuklearnih reaktora u Fukušimi, pa su vlasti pozvale stanovništvo da se premeste najmanje 20 kilometara od postrojenja. Potrparol vlade  izjavio je da su reaktor i ojačano metalno kućište oko njega netaknuti i da se nivo radijacije oko postrojenja nije povećao posle eksplozije. Kao predostrožnost, vlasti ipak distribuiraju tablete joda ljudima koji žive u toj oblasti. Pritisak u reaktoru prethodno je dostigao opasan nivo pošto je zemljotres doveo do nestanka struje neophodne za funkcionisanje sistema za hlađenje, značajno povećavajući rizik od mogućeg ispuštanja radioaktivnih čestica i gasova. Ima izveštaja da su radnici u elektrani koristili morsku vodu pokušavajući da ohlade reaktor. Još jedno nulearno postrojenje u blizini Fukušime zatvoreno je zbog prestnaka rada sistema za hlađenje. Jučerašnji zemljotres koji se dogodio u blizini istočne obala glavnog japanskog ostrva Honšu, bio eje najjači u modernoj istoriji Japana. Ogromni cunami izazvan podvodnim potresom udario je u istočnu obalau Japana samo nekoliko minuta kasnije, zbrisao cela sela, oštetio puteve i ostavio hiljade ljudi bez struje i drugih potrepština. Premijer Japana  rekao je danas da se radi o "katastrofi bez presedana". Oko 50 hiljada vojnika uključeno je u akcije spasavanja i pomoći širom zemlje. Neke od prvih spasilačkih ekipa stigle su helikopterima kako bi pomogli onima na krovovuima kuća i drugih teško prohodnim mestima.